Канье Уест Америка ахада иалхрақәа иҽрылаирхәоит
14:23 21.11.2022 (ирҿыцуп: 14:40 21.11.2022)
© AFP 2022 / ANGELA WEISSАмериканский рэпер Канье Уэст на церемонии вручения наград журнала WSJ Magazine 2019 Innovator Awards в MOMA 6 ноября 2019 года в Нью-Йорке
© AFP 2022 / ANGELA WEISS
Уест 2020 шықәсазы Америка ахада иалхрақәы дрылахәын, усҟан иара 1% алхыҩцәы рыбжьы ирҭеит.
АҞӘА, абҵара 21 - Sputnik. Ареп шәаҳәаҩы Канье Уест Еиду Америкатәи Аштатқәа рхада иалхраҿы кандидатс дықәгылоит ҳәа аанацҳауеит РИА Новости The New York Post шьаҭас иҟаҵаны.
"Ааи. Уи ус баша... Ԥхьаҟа аԥсҭазаара ҳацныҟәоит", - иҳәеит ареп шәаҳәаҩы алхрақәа рыҟны ихы ықәиргылома ҳәа иҭаз азҵаара аҭак ҟаҵо.
Уест данҭырхоз ишәыз имаҭәаҟны "Ye24" ҳәа ианын, Ye ихьӡшьара азхьарԥш акәзар ауеит, ахыԥхьаӡара 24 символра азнауеит 2024 шықәса, Америка ахада иалхрақәа анымҩаԥысуа.
Еицырдыруа ареп шәаҳәаҩы иганахь ала акырынтә акрита ҟарҵахьеит асиметизм даҽагылан иџьбароу ицәажәарақәа рзы. Уи азын абрендқәа аус ицура мап ацәыркит. Уимоу аамҭаказ Твиттер ахархәара азин имхын.
Амалуаҩ Илон Маск Твиттер анааихәа, ашәаҳәаҩ алшара иоуит аккаунт ахархәара.